laion/Wikipedia-Exotic huggingface dataset:
Mihhail Zaitsev

Mihhail Zaitsev (sündinud 1971) on Eesti fotograaf. Elab Narvas. Kõrgharidus[viide?], elukutselt infotehnoloogia spetsialist. Asjaarmastajana tegeleb fotokunstiga 2002. aastast. 2003 Eesti Fotokunsti Ühingu konkurss (Narva, Eesti). Grand Prix. 2004 Eesti Fotokunsti Ühingu konkurss (Tallinn, Eesti). Parim must-valge seeria. 2005 Eesti Fotokunsti Ühingu konkurss (Sillamäe, Eesti). Parim must-valge seeria. 2005 Rahvusvaheline fotofestival "Narva Sügis" (Narva, Eesti). Parim portree. 2005 Kümne Euroopa Liidu uusliikmeist maade fotograafide võistlus (Montpellier, Prantsusmaa). Viis fotot finaalis. 2006 Eesti Fotokunsti Ühingu konkurss (Narva, Eesti). Grand Prix, Parim akt, parim maastik. 2004, 2005, 2006 Tallinna Linnamuuseumi filiaalis Kiek in de Kök 2004-2005 "Ježi" grupinäitus Tallinnas Viru keskuses 2004, 2005 Narva Kunstigalerii 2005 Montpellier, Prantsusmaa 2007 Kuressaare linnuse kaitsetornis
Coppa Italia

Coppa Italia (praegune nimi sponsorite tõttu TIM Cup) on Itaalia klubijalgpalli karikavõistlused. Turniiri mängitakse väljalangemissüsteemis. Karikavõitja saab õiguse osaleda UEFA Euroopa Liigas. Poolfinaale mängitakse kahes osas, mõlema poolfinaali jõudnud meeskonna koduväljakul. Varem finaal koosnes kahest mängust, hooajast 2008–09 aga karikavõitja saab selgeks ühes mängus, mis toimub Rooma olümpiastaadionil. 2021. aastal võitis karika Torino Juventus, kes on 14 karikavõiduga ka kõige edukam klubi.
Kõrgushüpe

Kõrgushüpe on kergejõustikuvõistlus, kus võistlejad peavad hüppama ilma abita üle mõõdetud kõrgusele asetatud horisontaalse lati, ilma seda maha ajamata. Kaasaegses, enim praktiseeritavas formaadis asetatakse latt kahe kandetoe/hüppetellingute vahele koos maandumismatiga. Alates iidsetest aegadest on võistlejad juurutanud üha tõhusamaid võtteid hetkevormi saavutamiseks ning praegu on üldiselt eelistatud meetod Fosbury Flop, mille puhul sportlased jooksevad lati poole ja hüppavad pea ees, seljaga lati poole. Distsipliin on lisaks teivashüppele üks kahest kergejõustiku olümpiakavas püstitatud aladest. Võisteldakse kergejõustiku maailmameistrivõistlustel ja sisekergejõustiku maailmameistrivõistlustel ning see on kergejõustikuvõistlustel tavaline nähtus. Kõrgushüpe oli 1928. aasta olümpiamängudel üks esimesi naiste jaoks vastuvõetavaid alasid. Kõrgushüppe maailmarekord on meestel 2.45, mille püstitas Javier Sotomayor 1993. aastal, ja naistel 2.09, mille ületas Stefka Kostadinova 1987. aastal. Eesti meeste rekord on 2.30, mille püstitas 5. juunil 1996 Marko Turban, ja naiste rekord 1.96, mille püstitas 9. augustil 2011 Anna Iljuštšenko. Kõrgushüppe Eesti meistrivõistluste medalivõitjad Meeste kõrgushüppe kõigi aegade edetabel Naiste kõrgushüppe kõigi aegade edetabel Meeste kõrgushüppe edetabelid: 2002 – 2003 – 2004 – 2005 – 2006 – 2007 – 2008 – 2009 Naiste kõrgushüppe edetabelid: 2002 – 2003 – 2004 – 2005 – 2006 – 2007 – 2008 – 2009
Dorothy Crowfoot Hodgkin

Dorothy Mary Crowfoot Hodgkin (12. mai 1910 Kairo, Egiptus – 29. juuli 1994 Ilmington, Warwickshire) oli inglise biokeemik, kes hakkas biomolekulide uurimiseks kasutama röntgenkristallograafiat. Röntgenkristallograafia abil avastas ta kolesterooli (1937), penitsilliini (1945), insuliini (1954) ja B12-vitamiini (1969) struktuuri. Aastal 1964 pälvis ta mitme biomolekuli struktuuri kindlakstegemise eest Nobeli keemiaauhinna. Suure osa oma teadlasekarjäärist töötas ta Cambridge'i Ülikooli keemialaboratooriumis. 1947 – valiti Londoni Kuningliku Seltsi liikmeks 1965 – pälvis rariteetse Teenete ordeni (varem oli selle saanud Florence Nightingale) 1976 – valiti NSV Liidu Teaduste Akadeemia välisliikmeks (1991. aastast Venemaa Teaduste Akadeemia välisliige)
Pärilikud haigused

Pärilikud haigused on haigused, mis kanduvad edasi vanematelt järglastele. Päriliku haiguse aluseks on geenidefekt, mis kandub edasi põlvest põlve. Pärilikke haigusi tuleb eristada looteeas tekkinud geenimutatsioonidest tingitud haigustest, mis manifesteeruvad näiteks väärarengutena, ja pärilikust soodumusest. pärilikkus pärilik soodumus kaasasündinud haigus pärilikud või geenivigadest tingitud vaimsed haigused
Epiteet

Epiteet on täideline lisandsõna, mis tõstab põhisõna mõiste tunnusest esile autori arvates mõnd tähtsat joont (nt: "Silmad nii säravad, sügavad, sametimustad..." M. Under).
Hatecore

Hatecore viitab ajalooliselt 1980. aastate New Yorgi hardcore'i ansamblitele, mille kõla erines harilikust hardcore-pungist, olles natuke metalsem. 1990. aastatel aga võtsid paljud rassistliku, white power'i, neonatsi ja RAC temaatikaga bändid termini üle ning hakkasid kasutama seda enda muusika kirjeldamiseks. Seega tänapäeval enamasti mõeldaksegi hatecore'i all rassistlikku hardcore-muusikat. New Yorgis ansambliga SFA hardcore punki vijelenud Brendan Rafferty, kes arvatavasti võttis esimesena kasutusele termini hatecore, jaoks tähistab hate-core hardcore-pungi muusikat, mis vastandub straight edge'i ja posi liikumistele. „Hardcore oli hakanud tähendama kogu seda positiivset ühtsust, blondeeritud, Niket kandvat, kätt hoidvat, loomaarmastajalikku paska, mida tuli välja egoistlike straight-edge'i rokistaaride suudest, kes olid pööranud vihase ja mässava subkultuuri võistluseks populaarsuse pärast. Ma ei soovinud ennast sellega seostada, seega tulin välja nimetusega hate-core".“ – Brendan Rafferty
Faye Dunaway

Faye Dunaway (õieti Dorothy Faye Dunaway; sündinud 14. jaanuaril 1941 Bascomis Florida osariigis) on Oscariga pärjatud USA filminäitleja ja produtsent. Faye Dunaway sündis sõjaväelase peres. Näitekunsti õppis ta Bostoni Ülikoolis ning lühikest aega osales Lincolni Keskuse näitetrupi töös, mida tollal juhtis Elia Kazan. 1967. aastal tegi ta filmidebüüdi Otto Premingeri teoses "Hurry Sundown", milles Dunaway pälvis Briti Filmiakadeemia auhinna. Samal aastal mängitud roll filmis "Bonnie ja Clyde" tõi talle Oscari-nominatsiooni. Aastatel 1974–1979 oli ta abielus rokkmuusik Peter Wolfiga. Samal aasta sisse mahtus ka roll Sidney Lumet' filmis "Televõrk", mis tõi Oscari. 1980. aastatel mängis ta väga paljudes telefilmides ja lühiseriaalides. 1984–1987 oli ta abielus Briti fotograafi Terry O'Neilliga. Neil on poeg Liam O'Neill (sündinud 1980). 2003. aastal paljastas Terry O'Neill, et laps oli hoopiski adopteeritud – Dunaway oli seda fakti kaua eitanud. 1995. aastal ilmus tema elulooraamat "Otsides Gatsbyt: minu elu". "Dunaway's Son Liam Adopted, Says Ex", ContactMusic news index, March 11, 2003. Accessed January 28, 2007. Faye Dunaway andmekogus IMDb (inglise)
Meedium (seriaal)

"Meedium" on Emmy ja Kuldgloobuse nominatsioonidega USA draamasari naisest (Allison – Patricia Arquette), kes töötab Phoenixi ringkonnaprokuröri juures ja kellel on meediumi võimed. Sari põhineb tõelise Allison DuBois' elul, kes on aastaid aidanud kohalikke politseijõude väidetavalt kasutades oma meediumivõimeid ja suheldes surnutega. Eestis on seda seriaali näidanud Kanal 2. Patricia Arquette – Allison DuBois Jessy Schram – noor Allison Roland Jake Weber – Joe DuBois Miguel Sandoval – ringkonnaprokurör Manuel Devalos Sofia Vassilieva – Ariel DuBois Maria Lark – Bridgette DuBois David Cubitt – uurija Lee Scanlon Tina DiJoseph – Lynn DiNovi Madison Carabello, Miranda Carabello – Marie DuBois Arliss Howard – kapten Kenneth Push Meedium andmekogus IMDb (inglise) Ametlik koduleht
Patricia Arquette

Patricia Tiffany Arquette (sündinud 8. aprillil 1968 Chicagos Illinoisis) on Emmy auhinnaga pärjatud ja Kuldgloobusele nomineeritud USA filminäitleja. Aastast 2005 kehastab ta Allison DuBois'd USA draamasarjas "Meedium". Rolli eest sai ta parima draamasarja naisnäitleja Emmy. Lisaks on ta mänginud filmides "True Romance", "Lost Highway" ja "Little Nicky". Emmy 2005: Parim draamasarja naisnäitleja – "Meedium" Patricia Arquette andmekogus IMDb (inglise) Patricia Arquette ORG site
Drea de Matteo

Andrea Donna "Drea" de Matteo (sündinud 19. jaanuaril 1972 New Yorgis) on Emmy auhinnaga pärjatud ja Kuldgloobusele nomineeritud USA filminäitleja. Ta on eelkõige tuntud Adriana La Cerva osatäitjana draamsarjas "Sopranod" ja Gina Tribbiani kehastajana komöödiasarjas "Joey". Drea De Matteo andmekogus IMDb (inglise)
Jodie Foster

Jodie Foster (õieti Alicia Christian Foster; sündinud 19. novembril 1962 Los Angeleses) on USA filminäitleja, -lavastaja ja -produtsent, Oscari laureaat. Foster sündis Lucius Foster III ja Evelyn Fosteri (neiupõlvenimi Almond) peres. Tema kolm õde-venda kutsusid teda Jodieks. Filmidebüüdi tegi ta 1972. aastal Disney filmis "Napoleon ja Samantha". Tuntuks sai ta 1976. aastal Martin Scorsese lavastatud filmis "Taksojuht", kus mängis alaealist prostituuti. Selle rolliga kandideeris ta ka Oscarile. 1985. aastal lõpetas ta cum laude Yale'i Ülikooli inglise kirjanduse bakalaureuseõppe. 1988. aastal võitis ta Oscari filmiga "Süüdistatu", 1991 aga Jonathan Demme filmiga "Voonakeste vaikimine". Ta on võitnud ka 2 Kuldgloobust, BAFTA auhinna ja muid filmiauhindu. 1991. aastal tegi Foster lavastajadebüüdi filmiga "Little Man Tate". Foster on abielus näitlejanna ja fotograafi Alexandra Hedisoniga. Neil on kaks poega: Charles (sündinud 1998) ja Kit (sündinud 2001). Foster ise ei pea vajalikuks avalikult teatada, kes nende isa(d) on. Jodie Foster andmekogus IMDb (inglise)
Sunrise Avenue

Sunrise Avenue oli Soome pop-rokk ansambel, mis tegutses aastast 2002 kuni 2022 aastani. Bändi asutasid laulja Samu Haber ja bändist hiljem lahkunud Janne Kärkkäinen. Enne ansambli loomist tegutseti 1992. aastast nime Sunrise all. Bändi 2006. aastal avaldatud debüütalbumi "On the Way to Wonderland" produtsent oli Jukka Backlund, albumi avaldas plaadifirma EMI. Soomes oli album parimate albumite edetabelis teisel kohal. Teine stuudioalbum, "Popgasm", avaldati aastal 2009. Kolmas album "Acoustic Tour" avaldati aastal 2010. See on kokku pandud "Acoustic Touri" kontserdil salvestatud akustilistest lauludest. Kolmas stuudioalbum "Out of Style" avaldati 2011. aasta märtsis ning selle suurim hitt "Hollywood Hills" on ainuisikuliselt Haberi kirjutatud. Sunrise Avenue on müünud enam kui 700 000 albumit ja rohkem kui 1 000 000 singlit. Nende loomingut on saadud kuulata rohkem kui tuhandel kontserdil kahekümnes Euroopa riigis ja Jaapanis. Bänd andis Eestis Rock Cafés 12. mail 2011 kontserdi koos teise Soome bändiga Von Hertzen Brothers, lisaks neile esinesid seal ka Eesti superstaarisaate finalistid. Kontserdi otseülekannet oli võimalik vaadata nii Elioni digiTV-st kui EMT klientidel oma mobiiltelefonist. Samu Haber – laulukirjutaja, laulja ja kitarrist Raul Ruutu – basskitarrist, taustalaulja Sami Osala – trummar Riku Rajamaa – kitarrist ja taustalaulja Osmo Ikonen - klahvpillid, taustamuusika, taustalaulja Janne Kärkkäinen – kitarrist ja taustalaulja Teijo Jämsä Jukka Backlund – süntesaator; produtsent "On The Way To Wonderland" (2006) "Popgasm" (2009) "Out of Style" (2011) "Unholy Ground" (2013) "Heartbreak Century" (2017) "All Because Of You" (2006) "Romeo" (2006) "Fairytale Gone Bad" (2006) "Forever Yours" (2007) "Diamonds" (2007) "Heal Me" (2007) "Choose To Be Me" (2008) "The Whole Story" (2009) "Not Again" (2009) "Welcome to My Life" (2009) "Hollywood Hills" (2011) "I Don't Dance" (2011) "Somebody Help Me" (2011) "Damn Silence" (2012) "Lifesaver" (2013) "Little Bit Love" (2014) "You Can Never Be Ready" (2014) "Nothing Is Over" (2014) "Prisoner in Paradise" (2016) "I Help You Hate Me" (2017) "Let Me Go" (2017) "Heartbreak Century" (2017) "Dreamer" (2018) "Thank You For Everything" (2019) "Live in Wonderland" (2007) "Out Of Style - Live Edition (CD+DVD)" (2012) "Ainulaadne võimalus Elioni ja EMT klientidele Sunrise Avenue ja Von Hertzen Brothers LIVE digiTV ja mobiili vahendusel". Originaali arhiivikoopia seisuga 25. detsember 2011. Vaadatud 2. märtsil 2012. Sunrise Avenue koduleht Sunrise Avenue Youtube'is
Kes koera saba kergitab, kui koer ise

"Kes koera saba kergitab, kui koer ise" on vanasõna Igaüks kiidab ennast, oma. Enda tehtu tundub hea Iga inimene peab ise enda väärtusi teistele näitama. Analoogset allteksti omavad mõned teisedki vanasõnad: Kiida iseennast, siis saad kiidetud. Kes sind kiidab, kui sa ise äi kiida. Egä vask kergites oma händä. Kukulind hüüab ikka oma nime. Egä tsirk arvas indä laulu kõgõ ilusamba olevat. Iga mees kiidab ennast, rebane oma saba. Igaüks kiidab oma vesikörti. Igamees kiidab oma hapukaapsta leent. Egaüts kitt umma valgõt märrä. Igä mustlane kiidab oma hobust. Iga kaupmees kiidab oma kaupa. Iga setu kiidab oma potti. Igaüks tuleb oma kitsega turule. Kes see inimene on, kes ennast laidab. Oma kiit ikka kõige rutem käes. Oma tehtud, hästi tehtud. Oma tehtud töö on meistretöö. Oma tehtüd jaht ond kõegõ suurõm. Kes ikka koera saba kergitab kui mitte koer ise. Kes see (teine/muu) koera saba ikka kergitab, kui mitte koer ise. Kes koera muu kiidab, kui koer isi. Kes ikka kassi saba kergitab, kui mitte kass ise. vanasõnade loend folkloorihaldja server, Vanasõnaraamat
Kolmikhüpe

Kolmikhüpe on kergejõustikuala. Meeste maailmarekord on 18.29 (Jonathan Edwards, 1995). Naiste maailmarekord kuulub Yulimar Rojasele Venezuelast, kes hüppas 2020. aasta olümpiamängudel Tokyos 15.67. Kolmikhüppe Eesti meistrivõistluste medalivõitjad Meeste kolmikhüpe 1997. aasta maailmameistrivõistlustel kergejõustikus Meeste kolmikhüppe kõigi aegade edetabel Naiste kolmikhüppe kõigi aegade edetabel Meeste kolmikhüppe edetabelid: 2002 – 2003 –2004 – 2005 – 2006 – 2007 – 2008 – 2009 Naiste kolmikhüppe edetabelid: 2002 – 2003 – 2004 – 2005 – 2006 – 2007 – 2008 – 2009
Tippviidikas

Tippviidikas (Alburnoides bipunctatus) on karpkalaliste seltsi kuuluv kala. Tippviidikal on viidikast veidi kõrgem keha, suu on otseseisune. Küljejoone all ja ülal on iseloomulikud täpid, millest moodustub kaks pikirida. Selg metalse läikega oliivpruun kuni sinakasrohekas, kõhualune hele. Pikkus kuni 13 cm, levila Kesk-Euroopast kuni Valgevene ja Volga jõe vesikonnani. Eelistab kiirevoolulisi ja puhtaveelisi jõgesid, harvem asustab järvesid. Hoidub erinevalt viidikast pigem veekogu põhjakihtidesse. Eestis levinud mõnede jõgede vesikonnas. Eesti kalade süstemaatiline nimestik Tippviidikas andmebaasis eElurikkus
Haridžiidid

Haridžiidid on vanim islamiusuliste rühmitus. Nad erinevad nii sunniitidest ja šiiitidest. Praegu elavad haridžiidid põhiliselt Omaanis ja Põhja-Aafrikas. Ibadiidid
30 Rock

"30 Rock" on Emmy ja Kuldgloobusega pärjatud USA situatsioonikomöödiasari, mis jõudis tele-eetrisse alates 2006. aasta sügisest. Sarja loojaks on endine "Saturday Night Live" (SNL) osatäitja ja stsenarist Tina Fey, kes on ka üks sarja produtsente. Lisaks kuulub produtsentide hulka ka SNLi looja Lorne Michaels. Sarja pealkiri tuleneb telestuudio NBC New Yorgi stuudio peamaja GE Buildingu hüüdnimest, mis asub aadressil 30 Rockefeller Plaza. Seriaal keskendub fiktsionaalse sketšisaate "TGS" (varasema pealkirjaga "The Girly Show") lavatagusele. Tina Fey – Liz Lemon Tracy Morgan – Tracy Jordan Jane Krakowski – Jenna Maroney Jack McBrayer – Kenneth Ellen Parcell Scott Adsit – Pete Hornberger Judah Friedlander – Frank Rossitano Alec Baldwin – Jack Donaghy 30 Rock andmekogus IMDb (inglise) Ametlik koduleht
Strängnäs

Strängnäs on tiheasustusega paikkond Rootsis Södermanlandi läänis, Strängnäsi valla keskus. Asub 80 km Stockholmist läänes. Strängnäs sai linnaõigused 1336. Strängnäs on farmaatsiatööstuse keskus. Aastal 2005 elas linnas 12 900 inimest. Statistical localities 2020 Statistical localities 2020
Kuulitõuge

Kuulitõuge on kergejõustikuala, kus eesmärgiks on tõugata raske metallkuul nii kaugele kui võimalik. Kuuli mass on meestel 7,257 kg, naistel 4 kg. Kuulitõuke Eesti meistrivõistluste medalivõitjad Maailma edetabelid: Meeste kuulitõuke kõigi aedade edetabel Naiste kuulitõuke kõigi aegade edetabel Meeste kuulitõuke edetabelid:2002 - 2003 - 2004 - 2005 - 2006 - 2007 - 2008 - 2009 Naiste kuulitõuke edetabelid: 2002 - 2003 - 2004 - 2005 - 2006 - 2007 - 2008 - 2009 Eesti edetabelid: Meeste kuulitõuke kõigi aedade edetabel Naiste kuulitõuke kõigi aegade edetabel Meeste välishooaja kuulitõuke edetabelid: 2003 - 2004 - 2005 - 2006 - 2007 -2008 Naiste välishooaja kuulitõuke edetabelid: -2003 - 2004 - 2005 - 2006 - 2007 - 2008
Vasaraheide

Vasaraheide on kergejõustikuala. Meeste vasar kaalub 7,26 kg ja on 121,3 cm pikk, naiste vasar kaalub 4 kg ja on 119,4 cm pikk. Kehtiv meeste maailmarekord on 30. augustil 1986 Juri Sedõhhi püstitatud 86,74 m. Vasaraheite Eesti meistrivõistluste medalivõitjad Meeste vasaraheite kõigi aegade edetabel Naiste vasaraheite kõigi aegade edetabel Meeste vasaraheite edetabelid: 2002 -2003 -2004 - 2005 - 2006 - 2007 - 2008 Naiste vasaraheite edetabelid: 2002 - 2003 - 2004 - 2005 - 2006 - 2007 - 2008
Victoria Woodhull

Victoria Claflin Woodhull (23. september 1838 Homer, Ohio – 9. juuni 1927 Worcestershire, Inglismaa) oli USA sufražett, kes avaldas oma kirjutised Ameerika kullatud ajastul (1865–1901), olles 19. sajandi Ameerika sufražetiliikumise liidreid. Ta oli värvikas ja kurikuulus naisõiguste sümbol, kes pooldas vaba armastust ja töölisreforme. Tema kõnede ja artiklite autorsus on vaidlustatud, kuna arvatakse, et ta ei ole neid ise kirjutanud. Tuntuks sai ta ka 1872. aastal presidendikandidatuuri esitamisega.
Matsalu laht

Matsalu laht on Läänemere laht Eesti läänerannikul Matsalu looduskaitsealal Väinameres. Matsalu lahe pindala on 67 km², pikkus 16 km ja laius 4–6 km. Lahe keskmine sügavus on 1,5 m. Laht on Kasari jõe suudmeala. Matsalu laht suvel Puise nina must lammas Vaade Matsalu lahele Haeska linnuvaatlustornist Matsalu mõis Matsalu rahvuspark  Matsalu laht – pildid, videod ja helifailid Wikimedia Commonsis
Rein Marandi

Rein Marandi (22. juunini 1935 Rein Müürmann; 8. veebruar 1921 Tallinn – 25. oktoober 2003) oli eesti ajaloolane ja politoloog. Lõpetas 1940. aastal Tallinnas Jakob Westholmi Gümnaasiumi, seejärel õppis Tartu Ülikooli matemaatika- ja õigusteaduskonnas (vahetas teaduskonda 1942. aastal). Aastatel 1943–1944 võitles Soome armees, hiljem soomepoiste rügemendis JR200. 1943. aasta detsembris avastati tal kopsutuberkuloos. Pärast Soome-Vene vaherahu tuli ta tagasi Eestisse, kust pöördus perega uuesti Soome. 1944. aastal põgenes Rootsi. Jätkas õpinguid Uppsala Ülikoolis (lõpetas 1952 filosoofiateaduskonna teaduste kandidaadi kraadiga ja sai 1959 riigiteaduse alal litsentsiaadikraadi) ja hiljem Helsingi Ülikoolis, kus sai 1964 politoloogiadoktori kraadi. Töötas 1960–1971 ja 1976–1986 Rootsi Riigipäeva raamatukoguhoidjana ning vahepealsel ajal Uppsala Ülikooli juures arhivaarina. Ta oli ajalehtede Vaba Eesti ja Teataja toimetuse liige. Uuris peamiselt Eesti poliitilist ajalugu aastatel 1920–1940, eriti vapside tegevust, samuti Soome lähiajalugu ja pagulassotsioloogiat. Must-valge lipu all : Vabadussõjalaste liikumine Eestis 1929–1937. 1. [osa], Legaalne periood (1929–1934). Uppsala, 1991. ISBN 91-22-01393-8 Must-valge lipu all : vabadussõjalaste liikumine Eestis 1929–1937. II, Illegaalne vabadussõjalus (1934–1937). Uppsala, 1997. ISBN 91-22-01763-1 "Rein Marandi – 80" Tuna, 2001 Ühe kirja lugu
110 meetri tõkkejooks

110 meetri tõkkejooks on meeste võistlusala kergejõustikus. Juba 19. sajandil oli olemas kolm klassikalist tõkkejooksudistantsi: 110 m (120 jardi), 200 meetri (220 jardi) ja 400 m (440 jardi) tõkkejooks. Nendest on ainult 200 meetri tõkkejooks tänapäevaks peaaegu unustatud, olümpiamängude kavas oli ala ainult kaks korda (1900 ja 1904), viimased maailmarekordid kinnitas IAAF 1960. aastal (nii sirgrajal kui ka kurvis). Praegu joostakse 200 m tõkkejooksu võistlustel väga harva. Kõik 110 m tõkkejooksu puhul kasutatavad mõõdud on tulnud inglise süsteemist, kus pikkuseühikutena kasutusel tollid-jardid (1 jard = 36 tolli). Tõkete kõrgus on meestel 3 jalga ja 6 tolli (106,7 cm) ja tõketevaheline kaugus 10 jardi (9,14 m), kaugus stardist esimese tõkkeni on 15 jardi (13,72 m). Maailmarekordi arengu tabelist võib esile tõsta paar huvitavat fakti. 16. juulil 1932 kordas Jack Keller 14,4-ga ametliku maailmarekordit. See oli esimene kord, kui tulemuse juures märgiti ära ka ametlik jooksu ajal puhunud tuule kiirus. Selles jooksus oli lisaks ametlikule käsiajavõtule kasutusel ka mitteametlik elektriline ajavõtt, aeg oli 14,53. Neli aastat hiljem, 19. juunil 1936 püstitas Forrest Towns uue maailmarekordi 14,1. Tuule tugevuseks mõõdeti +2,4 m/s. Tuule kiirus ületas praeguse lubatud piiri (2,0 m/sek), kuid see piir pandi paika alles kaks kuud hiljem Berliini olümpiamängude ajal toimunud IAAF-i kongressil. 110 m tõkkejooksu Eesti meistrivõistluste medalivõitjad 110 m tõkkejooksu kõigiaegade edetabel 110 m tõkkejooksu edetabelid: 2002 - 2003 - 2004 - 2005 - 2006 - 2007 -2008 - 2009 - 2010 - 2011 Lehekülg kõigiaegade 10 paremast tõkkejookjast
Igaüks on oma õnne sepp

"Igaüks on oma õnne sepp" on vanasõna, mille tüübinumber on teadusliku väljaande "Eesti vanasõnad" järgi 14657. Vanasõna autentseid arhiivitekste on Eesti Rahvaluule Arhiivi kogudes teada 80. Vanasõnatüübiga "Igaüks on oma õnne sepp" on lähedalt seotud tüüp number 14658 "Igaüks põle oma õnne sepp mette", millest on teada üks autentne tekst. Vanasõnade loend Vanasõnad. Folklore.ee.
Pyongyang

Pyongyang (korea keeles 평양 P’yŏngyang, hanja: 平壤) on Korea Rahvademokraatliku Vabariigi pealinn, mis asub Taedongi jõe kaldal. Pyongyang tähendab korea keeles 'sile maa'. Pyongyangi pindala on 3194 km². Elanikke on 3 255 388 (2008). See on Põhja-Korea suurim linn ja halduskeskus. Pyongyang on Põhja-Korea kultuuriline ja ajalooline keskus. Pyongyangis töötavad bussid, metroo ja tramm. Pyongyangi metroo Pyongyangi tramm Kim Il-sŏngi Ülikool Kathmandu, Nepal Jakarta, Indoneesia Moskva, Venemaa Chiang Mai, Tai Tianjin, Hiina Rahvavabariik
Küsimärk

? (küsimärk) on kirjavahemärk, mis lõpetab küsilaused. Kaudküsimuse lõppu ei panda küsimärki. Küsimärki kasutatakse tihti ka puuduvate või teadmata andmete kohal. Samuti on see küsimuse või küsitavuse sümbol. Mõnes keeles, näiteks hispaania keeles, kasutatakse korraga küsilause lõpus küsimärki ja küsilause alguses ümberpööratud küsimärki (¿), näiteks "¿Qué hora es?" (Mis kell on?). Kiirel kirjutamisel seda ortograafiareeglit tihti eiratakse, kuid algusküsimärgi ärajätmine on tingimata viga. Küsimärki saab lause lõpus kasutada ka kõrvuti hüüumärgiga (?!), et märkida lause erilist intonatsiooni või küsimuse rõhutatust. Male ja kabe kommentaarides tähendab küsimärk nõrka käiku või viga.
Colombo

Colombo on suurim linn Sri Lankas ja de facto Sri Lanka pealinn. Elanike arv on 2020. aasta seisuga 752 993. 16. sajandil asutasid portugallased oma tugipunkti, mille nimetasid Christoph Kolumbuse auks. 2012. aastal moodustasid Colombo rahvastikust 36,9% singalid, 29,6% Sri Lanka tamiilid ja 29% Sri Lanka maurid. Colombos asub 1877. aastal asutatud Colombo rahvusmuuseum, mis on ühtlasi Sri Lanka rahvusmuuseum. Colombo koduleht (inglise keeles)